stanford-oval/wikipedia huggingface dataset:
ברברה קאררה
הערות שוליים

1 2 3  Hall, Ken (2004).
"Barbara Carrera".
McElreath Printing & Publishing, Inc.
↑  Halliwell, Leslie; Walker, John (2003). Halliwell's Who's Who in the Movies. HarperCollins. ISBN 0060534230.
↑  Staff (1977-08-05).
"New Face: Beauty and the Beasts".
The New York Times.
↑  Anonymous.
"Barbara Carrera Biography (1945-)"
Film Reference.
↑  Keller, Gary D. (1997). A biographical handbook of Hispanics and United States film. Bilingual Press/Editorial Bilingüe. p. 27. ISBN 0927534657.
↑  "Barbara Carrera"
Movie Actors.
↑  Halliwell, Leslie; Walker, John (2003). Halliwell's Who's Who in the Movies. HarperCollins. ISBN 0060534230.
1 2  "Carrera/biography "Barbara Carrera
The New York Times.
↑  "Barbara Carrera".
Soylent Communications. 2007.
↑  Reyes, Luis; Rubie, Peter (2000). Hispanics in Hollywood: a celebration of 100 years in film and television. Lone Eagle Publishing. p. 437. ISBN 1580650252.
↑  Soluri, John (2005). Banana Cultures: Agriculture, Consumption, & Environmental Change in Honduras & the United States. University of Texas Press. p. 186. ISBN 0292712561.
↑  "Search: Barbara Carrera".
Hollywood Foreign Press Association.
1 2  "Barbara Carrera Awards".
Fandango. 2007.
↑  "Barbara Carrera".
Yahoo TV.
↑  "Biography for Barbera Carrera".
Turner Classic Movies. 2009.
↑  Anthony Haden-Guest (1998). The last party: Studio 54, disco, and the culture of the night. Harper Perennial. p. 26. ISBN 688160980. They were married in 1973, and lasted for three years.
↑  "Barbara Carrera". India Today 12: 80. 1987.
↑  Michael Rhodes.
"Manuel Basil (Bluey) Mavroleon 1927-2009"
March 17 ‏ 2009
↑  "Biography for Barbera Carrera".
Turner Classic Movies. 2009.
| --- | --- |
בקרת זהויות :  NLI: 987007348284805171  PLWABN: 9810687290905606  BNE: XX1298562  BnF: cb13930784j (data)  GND: 1024558622  ISNI: 0000 0001 0219 1179  LCCN: n95004908  SUDOC: 159705193  VIAF: 254610584   WorldCat (עם VIAF): 254610584
ברברה פלווין

| --- | --- |

 לידה:  8 באוקטובר 1993 (בת 30) בודפשט, הונגריה 
 מדינה:  הונגריה 
 מקום מגורים:  ברוקלין 
 תקופת הפעילות:  מ-2006 
 בן או בת זוג:  דילן ספראוס (15 ביולי 2023–?) 
 
ברברה פלווין (בהונגרית: Palvin Barbara; נולדה ב-8 באוקטובר 1993) היא דוגמנית הונגריה. היא הופיעה לראשונה בגיליון בגדי הים של ספורטס אילוסטרייטד ב-2016. ב-2019 היא הפכה למלאכית של ויקטוריה סיקרט. היא גם שגרירת ארמני ביוטי .
ביוגרפיה > קריירת דוגמנות

הופעת הבכורה שלה במסלול הייתה עבור פראדה במהלך שבוע האופנה במילאנו בפברואר 2010. פלווין גם צעדה עבור לואי ויטון, מיו מיו, נינה ריצ'י, עמנואל אונגרו, כריסטופר קיין, ג'וליאן מקדונלד, ג'רמי סקוט, ג'יילס דייקון, ויויאן ווסטווד, ופתחה את התצוגה של שאנל לפני סתיו 2011. בשנת 2012, היא צעדה בתצוגת האופנה של ויקטוריה'ס סיקרט .
בשנת 2016, היא דורגה במקום הרביעי ב- Max Hot 100. רשימת הדוגמניות הפופולריות ביותר של טאמבלר לשנת 2017 דיווחה שפאלווין היא הדוגמנית השנייה הכי פופולרית באתר המדיה החברתית.
פלווין חזרה לתצוגת האופנה של ויקטוריה'ס סיקרט בשנת 2018. בשנה שלאחר מכן, היא הפכה למלאכית של ויקטוריה'ס סיקרט ההונגרית הראשונה. הקימורים של פאלווין ומדידות המסלול הלא סטנדרטיות נחשבו על ידי התקשורת ככיוון של המותג לעבר " חיוביות הגוף ".
פלווין מושווה לעיתים קרובות לדוגמנית הרוסית נטליה וודיאנובה ; עורכת ווג הבריטי. מירנדה אלמונד, אמרה, "בחרנו בברברה בגלל שהיא נראית מעולה לחלוטין, הכלאה בין ברוק שילדס צעירה לנטליה וודיאנובה". פלווין ציינה את וודיאנובה וקייט מוס כדוגמניות האהובות עליה.
ביוגרפיה > קריירת משחק

פלווין הופיעה בסרט הרקולס מ-2014 בתור המלכה המיתולוגית אנטימאצ'ה .
חייה האישיים

מאז 2018, פלווין נמצאת במערכת יחסים עם השחקן האמריקאי דילן ספראוס. הם התגוררו בברוקלין עד 2021, אז עברו ללוס אנג'לס. וב-15 ביולי 2023 הם נישאו.
פילמוגרפיה

| שָׁנָה | סרט | תַפְקִיד |
| --- | --- | --- |
| 2014 | הֶרקוּלֵס | אנטימאצ'ה |
| 2021 | טייגר טייגר | אגזמה |
הערות שוליים

↑  ברברה פלווין: הלוליטה החדשה, באתר Xnet‏, 2 ביוני 2012
ג'ובאני סאלה

ג'ובאני סאלה על אופנוע ה-690 גרסת ראלי של KTM בראלי דקר 2007
ג'ובאני סאלה בראלי דקר 2007
ג'ובאני סאלה (Giovanni Sala) (נולד ב-23 בנובמבר 1963, בברגמו, איטליה) הוא רוכב מרוצי אופנועים איטלקי שהיה חמש פעמים אלוף עולם באנדורו בשנות ה-90 של המאה ה-20. הוא נחשב לאחד מגדולי רוכבי השטח בכל הזמנים.
קריירה

סאלה החל לרכב על אופנועים בגיל 14 והתחרה כחובב במרוצי מוטוקרוס ואנדורו ברמה המקומית באיטליה. בשנת 1990, כשהיה בן 27 ועלויות המרוצים הכריעו אותו מבחינה כלכלית, הוא החליט לפרוש. יבואן KTM לאיטליה שזיהה את הפוטנציאל וחשש שעולם המרוצים יאבד את הרוכב המוכשר, קישר בינו לבין KTM והיצרנית האוסטרית החליטה להחתימו על חוזה ארוך טווח. ב-1991 סאלה החל להתחרות בחסות KTM באליפות העולם באנדורו (WEC) המאורגנת על ידי הפדרציה הבינלאומית לאופנועים וב-"אנדורו ששת הימים הבינלאומי" (ISDE) הנחשב ל"אולימפיאדת האנדורו". סאלה התחרה ב-ISDE כחלק מנבחרת איטליה הרשמית. ב-1993 זכה סאלה בתואר אלוף העולם באנדורו של ה-WEC. הוא חזר על ההישג בקטגוריית ה-250 סמ"ק גם בשנים 1994 וב-1995. ב-1999 זכה סאלה בפעם האחרונה באליפות העולם והוא עשה זאת בקטגוריית ה-400 סמ"ק.
ב-1992 סאלה זכה, כחלק מנבחרת איטליה, באליפות ה-ISDE שנערכה באוסטרליה וזכה גם בתואר אלוף האלופים כרוכב המהיר ביותר במסלול. הוא חזר וזכה בתואר האליפות יחד עם הנבחרת האיטלקית גם באליפות 1994 (ארצות הברית), 1997 (איטליה), שם זכה בשנית בתואר אלוף האלופים ובשנת 2000 (ספרד).
ב-1993 הצטרף סאלה לקבוצת KTM המשתתפת בראלי דקר המפרך. בשנה זו הוא סיים במקום ה-17. ב-1994 סיים במקום השביעי וב-1995 במקום השישי. ב-1995 וב-2004 פרש מהמרוץ בשל תאונות ופציעות שבגינן לא יכול היה להמשיך. ב-2006 סיים סאלה במקום השלישי (אחרי בני קבוצתו סיריל דספרה ומארק קומה). אחרי פציעה נוספת בראלי דקר של 2007, החליט על פרישה ממרוצים אלו.
במשך כל השנים בהם התחרה ברמה המקצועית והבינלאומית, המשיך סאלה להתחרות באליפות איטליה באנדורו שם זכה 8 פעמים ברציפות, מ-1992 ועד 1999, בתואר אלוף איטליה בקטגוריית ה-250 סמ"ק.
קריירה > סיכום הישגים ב-WEC

| עונה | אליפות | קטגוריה | קבוצה | ניצחונות | מיקום בסוף העונה |
| --- | --- | --- | --- | --- | --- |
| 1991 | אליפות העולם באנדורו | 250 סמ"ק | KTM | 2 | 3 |
| 1992 | אליפות העולם באנדורו | 500 סמ"ק | KTM | 7 | 2 |
| 1993 | אליפות העולם באנדורו | 500 סמ"ק | KTM | 9 | 1 |
| 1994 | אליפות העולם באנדורו | 250 סמ"ק | KTM | 7 | 1 |
| 1995 | אליפות העולם באנדורו | 250 סמ"ק | KTM | 7 | 1 |
| 1996 | אליפות העולם באנדורו | 250 סמ"ק | KTM | 4 | 2 |
| 1997 | אליפות העולם באנדורו | 250 סמ"ק | KTM | 3 | 2 |
| 1998 | אליפות העולם באנדורו | 250 סמ"ק | KTM | 5 | 1 |
| 1999 | אליפות העולם באנדורו | 400 סמ"ק | KTM | 6 | 1 |
| 2000 | אליפות העולם באנדורו | 250 סמ"ק | KTM | 0 | 4 |
| 2001 | אליפות העולם באנדורו | 250 סמ"ק | KTM | 0 | 5 |
| 2002 | אליפות העולם באנדורו | 500 סמ"ק | KTM | 0 | 4 |
| 2003 | אליפות העולם באנדורו | 250 סמ"ק | KTM | 2 | 2 |
| 2004 | אליפות העולם באנדורו | E2 | KTM | 0 | 8 |
קריירה > סיכום הישגים ב-ISDE

| עונה | מיקום | קטגוריה | נבחרת | מיקום |
| --- | --- | --- | --- | --- |
| 1991 | צ'כוסלובקיה צ'כוסלובקיה | גביע העולם | איטליה | 14 |
| 1992 | אוסטרליה אוסטרליה | גביע העולם | איטליה | 1 |
| 1993 | הולנד הולנד | גביע העולם | איטליה | 14 |
| 1994 | ארצות הברית ארצות הברית | גביע העולם | איטליה | 1 |
| 1996 | פינלנד פינלנד | גביע העולם | איטליה | 2 |
| 1997 | איטליה איטליה | גביע העולם | איטליה | 1 |
| 1998 | אוסטרליה אוסטרליה | גביע העולם | איטליה | 4 |
| 1999 | פורטוגל פורטוגל | גביע העולם | איטליה | 2 |
| 2000 | ספרד ספרד | גביע העולם | איטליה | 1 |
| 2001 | צרפת צרפת | גביע העולם | איטליה | 2 |
| 2003 | ברזיל ברזיל | גביע העולם | איטליה | 2 |
| 2004 | פולין פולין | גביע העולם | איטליה | 2 |
פרישה

ב-2004, כשהיה בן 41, פרש סאלה מהתחרות במרוצי אנדורו באופן מקצועי, ומאז ועד היום (פברואר 2009) הוא ממשיך לרכב ולייצג את KTM במרוצים ובאירועים שונים.
ב-2008 הגיע ג'ובאני סאלה לישראל כחלק מחגיגות פסטיבל KTM המקומי שאורגן על ידי היבואן ואף השתתף וניצח במרוץ אנדורו-טסט בכפר טרומן בו התחרה מול טובי רוכבי האנדורו הישראליים.
ג'יימס אשר

ג'יימס אשר (באנגלית: James Ussher; ‏4 בינואר 1581 - 21 במרץ 1656) היה ארכיבישוף פרוטסטנטי של כנסיית אירלנד.
בשנת 1650 פרסם אשר את כרונולוגיית אשר, פירוש מילולי של ספר בראשית, בו חישב את גיל כדור הארץ על בסיס שושלות האדם המונצחות בו, ומנקודה זו ואילך עלתה לדיון משמעותי שאלת גיל כדור הארץ. לפי חישובו מצא כי העולם נברא בשנת 4004 לפני הספירה, והוא הגיע לרמת דיוק כה גבוהה עד כי קבע בביטחון כי הבריאה התרחשה ב-27 באוקטובר בשעה שש בערב. החישוב – שנערך על בסיס שושלות בברית הישנה – נחשב בזמנו לחישוב מדעי מכובד, אך במרוצת חמישים השנים הבאות ירד ערכו וקהילת החוקרים הפסיקה להתייחס אליו ברצינות.
בלוטת מיצד האוזן

| --- | --- |

בלוטת מיצד האוזן במבט לטרלי (צדדי)
 שיוך:  major salivary gland, ישות אנטומית מסוימת 
 אספקה עורקית:  transverse facial artery 
 ניקוז לימפטי:  preauricular deep parotid lymph nodes 
 עצבוב:  עצב הלשון והלוע, העצב המשולש
 תיאור ב:  האנטומיה של גריי (מהדורה 20) (693) 
 מזהים
 לטינית (TA98):  glandula parotidea 
 טרמינולוגיה אנטומיקה:  A05.1.02.003 
 TA2 (2019):  2800 
 FMA:  59790 
 קוד MeSH:  A03.556.500.760.464 
 מזהה MeSH:  D010306 
 מערכת השפה הרפואית המאוחדת:  C0030580 
 
בלוטת מֵיצַד-האוזן (מכונה גם "פָּארוֹטִיד", מלטינית: Glandula parotis או Glandula parotidea; באנגלית: Parotid gland) היא בלוטת רוק מרכזית בגוף האדם. בלוטה זו מפרישה רוק לחלל הפה דרך תעלה (צינור מיצד האוזן), ומסייעת בכך ללעיסה, בליעה ותחילת עיכול המזון.
זוג בלוטות מיצד האוזן הן הגדולות ביותר מבין שלושת הזוגות העיקריים של בלוטות הרוק באזור הראש, ומספר מבנים עוברים דרכן.
התפתחות

בלוטות מיצד האוזן מתפתחות בשלב מוקדם והן בלוטות הרוק המופיעות ראשונות. הניצנים האפיתליאליים שלהן ממוקמים בצד הלחי הפנימי. ניצנים אלה יגדלו פוסטריורית לכיוון האוזן ויִצרו מיתרים מוצקים, בעלי קצוות מעוגלים, בסמוך לעצב הפנים (עצב קרניאלי מספר 7) המתפתח.
אנטומיה > גבולות ומיקום אנטומי

בלוטות מיצד האוזן ממוקמות אנטריואינפריורית לחלק התחתון של האוזן, שטחית, פוסטריורית ועמוק לענף (ראמוס) עצם המנדיבולה. הן מתרחבות כלפי מטה, אל הגבול התחתון של המנדיבולה, ומעלה, לכיוון קשת העוֹל (הקשת הזיגומטית). פוסטריורית, הן מכסות את החלק הקדמי של שריר הסטרנוקלאידומסטואיד וממשיכות אנטריורית לשריר הַמִּלְעָס (מאָסֶטֶר).
צינור מיצד האוזן (Stensen duct) עוזב את צִדה הקדמי של הבלוטה, באמצע הדרך בין קשת העול וזווית הפה. בלוטת מיצד האוזן חוצה את הפה לרוחב, ולאחר חציית הגבול האמצעי של שריר המלעס נכנסת לעומק השומן הבוקאלי ומנקבת את שריר המחצצר. בלוטת מיצד האוזן נפתחת אל חלל הפה מעל השן המולרית השנייה העליונה. פפילת מיצד האוזן היא רקמה קטנה מורמת, המסמנת את מיקום פתיחת צינור מיצד האוזן אל חלקה הפנימי של הלחי.
אנטומיה > תפקיד הבלוטה

בלוטת מיצד האוזן מפרישה רוק מימי ועמילאז רירי, ההכרחיים לעיכול אוראלי וליצירת בולוס (כדור מזון לאחר שנלעס) והחלקתו במורד דרכי העיכול העליונות.
אנטומיה > יחסים מיוחדים כלפי מבנים נוספים

ישנם כמה מבנים חשובים הנכנסים או עוברים עמוק לבלוטת מיצד האוזן. מבנים אלה כוללים את עצב הפנים (עצב קרניאלי מס' 7), העורק התרדמני החיצוני וסעיפיו, ווריד הרטרומנדיבולר והסתעפויותיו.
אנטומיה > יחסים מיוחדים כלפי מבנים נוספים > עצב הפנים

עצב הפנים עוזב את הגולגולת דרך הסטיילומסטואיד פוראמן ועובר דרך בלוטת מיצד האוזן, שבה הוא מתפצל לגזע עליון ותחתון. ההתפצלויות הללו עוברות דרך בלוטת מיצד האוזן, שבה עשויים להימצא סעיפים נוספים ואנסטמוזות עצבים. 
חמש קבוצות טרמינליות של עצב הפנים (טמפורלית, זיגומטית, בוקאלית, מנדיבולרית וצווארית-סרוויקאלית) מגיחות מהגבולות העליונים, הקדמיים והתחתונים של בלוטת מיצד האוזן.
בשל היחסים הקרובים בין בלוטת מיצד האוזן לעצב הפנים, יש קושי להסיר בניתוח את הבלוטה, בשל החשש מפגיעה באחד מסעיפי עצב זה.
אנטומיה > יחסים מיוחדים כלפי מבנים נוספים > העורק התרדמני החיצוני וסעיפיו

העורק התרדמני (הקארוטיד) החיצוני וסעיפיו נכנסים לגבולה התחתון של בלוטת מיצד האוזן ולעיתים עוברים עמוק לגבול זה.
כאשר העורק ממשיך כלפי מעלה, מתפצל ממנו עורק הפוסטיריור אוריקולר, לפני פיצולו לשני סעיפיו הסופיים (העורק המאקסילארי, והעורק הטמפוראלי השטחי) בקרבת הגבול התחתון של האוזן. 
העורק המאקסילרי עובר אופקית, עמוק למנדיבולה, והעורק הטמפורלי השטחי ממשיך כלפי מעלה ומגיח מגבולה העליון של הבלוטה לאחר פיצול עורק הפנים הרוחבי.
אנטומיה > יחסים מיוחדים כלפי מבנים נוספים > וריד הרטרומנדיבולר והסתעפויותיו

וריד הרטרומנדיבולר נוצר בבלוטת מיצד האוזן, במקום שבו מתחברים הווריד הטמפוראלי השטחי והווריד המקסילארי, ועובר אינפריורית. וריד זה מתפצל לשלוחה אנטריורית ופוסטריורית מתחת לקצה האינפריורי של הבלוטה.
אנטומיה > אספקת דם

בלוטת מיצד האוזן מקבלת אספקת דם עורקית ממספר עורקים העוברים בה.
אנטומיה > עצבוב הבלוטה

עצבוב תחושתי של הבלוטה מסופק על ידי העצב האוריקולוטמפורלי, המהווה סעיף של עצב הלסת התחתונה (V3ׂ). שלוחה זו של העצב המשולש (עצב קרניאלי מס' 5), יוצאת מהגולגולת דרך פוראמן אובלה.
העצב האוריקולוטמפוראלי נושא גם סיבים מוטוריים לבלוטת מיצד האוזן. סיבים פוסטגנגליוניים, פאראסימפתטיים אלו, מקורם באוטיק גנגליון, המקושר לעצב הלסת התחתונה והם מצויים אינפריורית לפוראמן אובלה. סיבים פרהגנגליוניים פאראסימפתטיים לאוטיק גנגליון מקורם בעצב הלשון והלוע (עצב קרניאלי מס' 9).
פתולוגיה > גידולים בבלוטת מיצד האוזן

גידולים  בבלוטה הם בדרך כלל שפירים ומערבים את הבלוטה השטחית. חשיבותם קשורה במיקומם האנטומי ויחסם עם עצב הפנים ושלוחותיו, העוברות בבלוטה, מחשש לפגיעה באחת מהן. כאשר הגידולים מתפשטים לעומק הבלוטה, קיים חשש לפגיעה בעצב הפנים.
פתולוגיה > אבנים בבלוטה

התפתחות אבנים בבלוטת מיצד האוזן אינה שכיחה, כיוון שהן מופיעות בדרך כלל בתעלת הבלוטה ולא בתוך הבלוטה עצמה. במקרים אלה, הפציינט יתקשה בבליעה ויתלונן על כאב בניסיון לבלוע ויימנע ממזונות, שבליעתם מעוררת כאב זה. ניתן לשחזר כאב זה בקלות בקליניקה, על ידי טפטוף מיץ לימון סחוט לפיו של הפציינט. התערבות ניתוחית תלויה במיקום האבן. אם היא נמצאת בחלק האנטריורי של הבלוטה, חתך פשוט ברירית הבוקאלית עשוי לאפשר את הסרתה. אם האבן מצויה עמוק יותר בתעלה, חיתוך מלא של הבלוטה עשוי להיות הכרחי.
פתולוגיה > דלקת מיצד האוזן (פארוטיטיס)

זיהום של אחת או יותר מבלוטות מיצד האוזן מכונה דלקת מיצד האוזן (פארוטיטיס), והגורם העיקרי לו הוא נגיף החזרת. חיסון נגד וירוס זה מוריד בצורה ניכרת את שכיחות הדלקת.
ראו גם

צינור מיצד האוזן
דלקת מיצד האוזן
תסמונת סיוגרן
John Leonora
Juxtaoral organ of Chievitz
הערות שוליים

↑  Gray's Anatomy, Richard L.Drake, 863-865
↑  Illustrated Dental Embryology, Histology, and Anatomy, Bath-Balogh and Fehrenbach, Elsevier, 2011, page 135
↑  Gray's Anatomy, Richard L.Drake, 863-865
↑  lllustrated Anatomy of the Head and Neck, Fehrenbach and Herring, Elsevier, 2012, p. 154.
↑  Gray's Anatomy, Richard L.Drake, 863-865
↑  Gray's Anatomy, Richard L.Drake, 863-865
↑  Gray's Anatomy, Richard L.Drake, 863-865
↑  Gray's Anatomy, Richard L.Drake, 863-865
↑  Arhakis A, et al, Salivary Alpha-Amylase Activity and Salivary Flow Rate in Young Adults, The Open Dentistry Journal, 2013, 7, 7-15 at http://benthamscience.com/open/todentj/articles/V007/7TODENTJ.pdf
| --- | --- |
בקרת זהויות :  NLI: 987007565504205171  BnF: cb120016590 (data)  LCCN: sh85098268  TA98: A05.1.02.003 
גידול בבלוטת מיצד האוזן
בניין המשרדים של בית הנבחרים קנון

.
| --- | --- |

 מידע כללי
 סוג:  בנייני המשרדים של קונגרס ארצות הברית 
 על שם:  Joseph Gurney Cannon 
 כתובת:  קומפלקס הקפיטול של ארצות הברית 
 מיקום:  וושינגטון די. סי. 
 מדינה:  ארצות הברית 
 הקמה ובנייה
 תקופת הבנייה:  ?–1908
 תאריך פתיחה רשמי:  1908 
 חומרי בנייה:  שיש, אבן גיר 
 אדריכל:  Carrère and Hastings, Thomas Hastings 
 סגנון אדריכלי:  ארכיטקטורת בו-אר 
 מידות
 שטח:  826,465 רגל רבועה 
 קומות:  5 
 קואורדינטות:  38°53′13″N 77°00′25″W﻿ / ﻿38.886944444444°N 77.006944444444°W﻿ / 38.886944444444; -77.006944444444
  (למפת וושינגטון די. סי. מוגדלת) בניין המשרדים של בית הנבחרים קנון(למפת וושינגטון די. סי. רגילה) בניין המשרדים של בית הנבחרים קנון
 
בניין המשרדים של בית הנבחרים קנון או בניין המשרדים של בית הנבחרים קאנון (באנגלית: Cannon House Office Building), המכונה לעיתים קרובות "בניין המשרדים הישן של בית הנבחרים" (the Old House Office Building), וזאת מאחר שהקמת הבניין הושלמה בשנת 1908, הוא בניין המשרדים הוותיק ביותר של בית הנבחרים של ארצות הברית.
הבניין נבנה בסגנון אדריכלות בוז-אר.
הבניין ממוקם דרומית לקפיטול של וגובל בשדרת העצמאות, רחוב פירסט (First Street), שדרות ניו ג'רזי (New Jersey Avenue), ורחוב C ‏(C Street) באזור דרום מזרח של העיר וושינגטון בירת ארצות הברית.
בשנת 1962 (בחוק Public Law 87–453) ניתן לו שמו הנוכחי של הבניין - על שמו של יושב ראש בית הנבחרים לשעבר ג'וזף גרני קנון.
היסטוריה

בנייני המשרדים הראשונים של הקונגרס של ארצות הרבית הוקמו מיד לאחר תחילת המאה העשרים כדי להקל על הצפיפות בבניין הקפיטול. קודם להקמת בנייני המשרדים, חברי קונגרס שרצו שטחי משרדים נאלצו לשכור מגורים או לשאול שטחים בחדרי ועדות. במרץ 1901 אישר הקונגרס לאדריכל הקפיטול באותה עת, אדוארד קלארק לערוך תוכניות לבנייני משרדים חסינים אש הן עבור בית הנבחרים והן עבור הסנאט, והנחה שמבנים יהיו צמודים לבניין הקפיטול. במרץ 1903 אושרה רכישת מגרשים ובניית המבנים. באפריל 1904 נשכר משרד האדריכלים הידוע מהעיר ניו יורק קארייר והייסטינגס. האדריכל תומאס הייסטינגס היה אחראי על פרויקט בניין המשרדים של בית הנבחרים, וג'ון קארייר היה אחראי על הקמת בניין משרדים כמעט זהה עבור הסנאט של ארצות הברית (זה בניין המשרדים של הסנאט ראסל). המבנים תוכננו בסגנון הבוז-אר (והיו מאופקים ביחס לייתר בנייני הקפיטול הנאו-קלאסיים).
הנשיא טדי רוזוולט הניח את אבן הפינה לבניין ב-14 באפריל 1906. קהל רב נאסף לשמוע את נאומו.
הבניין אוכלס בדצמבר 1907. אולם בשנת 1913, הבית נדרשו שטחי משרדים נוספים, וחמישים ואחד חדרים נוספו למבנה המקורי על ידי הגבהת הגג ובניית קומה חמישית (שאינה נראית מחוץ למבנה, וניתן לראותה רק מחצר המבנה הפנימית).
בעת השלמת בנייתו היו 397 משרדים וארבעה עשר חדרי ועדות בבניין, שיפוץ 1932 הביא לכך שהבניין חולק ל-85 סוויטות של שני חדרים או שלושה חדרים, 10 חדרים יחידים ו-23 חדרי ועדות.
ארכיטקטורה

מבחינה ארכיטקטונית, חזית המבנה מורכבת מבסיס מבנה שהוא מעוצב בפשטות ומעליו אכסדרת עמודים עם אנטבלטורה שמעליה מעקה. לחזית המבנה הפונה לבניין הקפיטול (הבנוי בסגנון נאו-קלאסי), פונים שלושים וארבעה עמודים בסגנון דורי הפונים לקפיטול וכן הפילסטרים בצידי הבניין, נבנו בהשראת אכסנדרת העמודים של ארמון הלובר בפריס. בניין קנון מחופה בחזיתות שיש ואבן גיר (אבן בבסיס המבנה, ושיש בחלק האכסדרה); ואילו בבניין ראסל (הן הבסיס והן האכסדרה) מחופה באבן גרניט אפורה.
המבנה היה מודרני לתקופתו, וכלל בתחילה כגון מערכות אוורור ומיזוג אוויר, מערכת חימום מרכזית (אדים), שירותים צמודים למשרדים ובהם מים זורמים חמים וקרים וכן ברזי מי קרח, טלפונים וחשמל (כל אלה לא היו מקובלים בבנייני משרדים בעת שנבנה הבניין).
הן בניין קנון והן בניין ראסל מחוברים לקפיטול במעברים תת-קרקעיים.
הרוטונדה של המבנה כוללת 18 עמודים בסגנון קורינתי תומכים אנטבלטורה שמעליה כיפה מפוארת שבמרכזה אוקולוס המאיר את הרוטונדה באור טבעי. גרמי מדרגות משיש תאומים מובילים מהרוטונדה לחדר ועידות מרשים עבור מפלגות, המעוטר בפילאסטרים קורינתיים, אנטבלטורה ותקרה מעוטרת בפאר קב.
מנהרת קנון

מנהרת קנון מחברת בין בניין קנון לבניין הקפיטול. המנהרה מקושטת ביצירות אמנות שמצוירות במסגרת תחרות האמנות השנתית של הקונגרס לתלמידי תיכון.
מנהרה נוספת מקשרת את המבנה לבניין המשרדים של בית הנבחרים לונגוורת'. בניגוד למנהרות מהקפיטול לבנייני משרדי הסנאט ומנהרת רייבורן, במנהרת קנון אין קו רכבת תחתית והיא מיועדת להולכי רגל. מנהרה אחרת מקשרת את בניין קנון לבניין על שם ג'יימס מדיסון, המשמש את ספריית הקונגרס.
שיפוץ המבנה

בינואר 2015 החל שיפוץ נרחב של בניין קנון.
השיפוץ שצפוי להימשך עשר שנים, בעלות של 752.7 מיליון דולר.
השיפוץ כולל שיפוץ פנימי וחיצוני של המבנה ש-
"סובל מנושאי בטיחות, בריאות, סביבה ותפעול שהולכים ומחמירים במהירות. רבות ממערכות הבניין הן מקוריות משנת 1908, ונדרשות להחלפה שכן תקלות בהן הן בלתי נמנעות."
גלריית תמונות

בניית מנהרת קנון בשנת 1904 לערך
הרוטונדה של בניין קנון
מבט לבניין מכיפת הקפיטול
בניין קנון בשנת 2015 בזמן השיפוץ
הערות שוליים

1 2 3 4 5 6 7 8 9 10 11 12 13 14  ההיסטוריה של בניין קנון
↑  בחוק The Sundry Civil Appropriation Act (3 Stat. 1156)
1 2 3 4  מידע על המנהרות מתחת לגבעת הקפיטול - ובהן מנהרת קנון
1 2 3  מידע על השיפוץ באתר אדריכל הקפיטול
↑  כתבה על שיפוץ בניין קנון ועלויותיו באתר הוושינגטון טיימס
↑  the century-old building is plagued with serious safety, health, environmental and operational issues that are rapidly worsening. Without action, the essential systems housed behind the walls and in mechanical rooms will continue to crumble and fail, impacting members, staff and constituents.
| --- | --- |
בקרת זהויות :  NLI: 987007289763605171  LCCN: sh2009009010  NARA: 10675510  VIAF: 316747020   WorldCat (עם VIAF): 316747020
ג'יימס ארל ריי

| --- | --- |

 לידה:  10 במרץ 1928 אלטון, ארצות הברית 
 פטירה:  23 באפריל 1998 (בגיל 70) נאשוויל, ארצות הברית 
 מדינה:  ארצות הברית 
 
פוסטר "מבוקש" של ריי ברצח מרטין לותר קינג
ג'יימס ארל ריי (באנגלית: James Earl Ray;‏ 10 במרץ 1928 – 23 באפריל 1998) היה רוצחו של לוחם זכויות האדם מרטין לותר קינג, בו ירה למוות ב-4 באפריל 1968 בממפיס, טנסי. ריי הוצב פעמיים בראש רשימת המבוקשים של ה-FBI.
מעט יותר מחודשיים לאחר מות קינג, ב-8 ביוני 1968, ריי, אסיר אשר נמלט מבית הסוהר של מדינת מיזורי שנה לפני ההתנקשות, נתפס בנמל התעופה לונדון הית'רו שבלונדון כשניסה לעזוב את הממלכה המאוחדת עם דרכון קנדי מזויף על שם רמון ג'ורג' סנייד (Sneyd). ריי הוסגר במהירות למדינת טנסי והואשם ברצח מרטין לותר קינג. הוא הודה ברצח ב-10 במרץ 1969 (על אף שהכחיש את ההודאה לאחר שלושה ימים), ונגזרו עליו 99 שנות מאסר.
ב-10 ביוני 1977, ריי נמלט, יחד עם עוד שישה אסירים, מבית סוהר בטנסי, זמן קצר לאחר שהעיד בפני ועדת בית הנבחרים בנוגע להתנקשויות וטען כי הוא לא ירה בקינג. בעקבות הבריחה מהכלא, ריי הופיע שוב בראש רשימת המבוקשים של ה-FBI ב-11 ביוני. ב-13 ביוני, ריי ושאר האסירים נתפסו ונכלאו מחדש, ותקופת המאסר של ריי הוארכה במספר שנים. ד"ר ויליאם פפר (Pepper) שימש כעורך דינו של ג'יימס ארל ריי עד למותו של ריי ולאחר מכן המשיך מטעם משפחת קינג.
בשנת 1997, בנו של מרטין לותר קינג, דקסטר קינג, נפגש עם ריי ותמך בפומבי במאמציו של ריי לקבלת משפט חוזר.
ריי מת בבית הסוהר ב-23 באפריל 1998 בגיל 70 מסיבוכים הקשורים במחלת כליות, שנגרמו על ידי הפטיטיס C, אשר נגרם כנראה כתוצאה מעירוי דם, שניתן לו לאחר שנדקר בבית הסוהר שבטנסי. ניתוח שלאחר המוות אישר כי ריי מת עקב כשל בכבד.
בדצמבר 1999 נתבע לדין אזרחי מסעדן בשם לויד ג'ואורז (Jowers) מהעיר ממפיס על לקיחת חלק ברציחתו של מרטין לותר קינג. ג'ואורז נמצא אשם וחויב לשלם פיצויים על סך של 100 דולרים, סכום שנקבע כדי למנוע טענות שהתביעה הוגשה מטעמים כלכליים.
ברון סטרוקר

| --- | --- |

ברון סטרוקר, כפי שהופיע על עטיפת החוברת Secret Warriors #2 ממאי 2009, אמנות מאת ג'ים צ'ונג וג'סטין פונסור.
 סוג:  נבל-על
 הוצאה לאור:  מארוול קומיקס
 הופעה ראשונה:  Sgt. Fury and His Howling Commandos #5 (ינואר 1964)
 יוצרים:  סטן לי, ג'ק קירבי
 גילום הדמות:  תומאס קרצ'מן ("קפטן אמריקה: חייל החורף" ו"הנוקמים: עידן אולטרון")
 מידע
 שם אמיתי:  ברון וולפגנג פון סטרוקר
 כינויים:  הידרה העילאי, קולונל סטרנג, דון אנטוניו קבלרו, סגיטריוס
 סטטוס:  פעיל
 תאריך לידה:  המאה ה־19 
 מקום לידה:  בוואריה 
 מקצוע:  טרוריסט, מנהיג
 חבר לשעבר בקבוצה:  זודיאק, טייסת ראש-מוות, חוליית בליצקריג, מנהיג THEM
 אזרחות:  גרמנית
 דמויות קשורות
 משפחה:  אלזבת' פון סטרוקר (אשה, מתה) אנדריאס פון סטרוקר (בן) אנדריאה פון סטרוקר (בת) ורנר פון סטרוקר (בן, מת)
 אויבים:  וולברין, ניק פיורי 
 
ברון וולפגנג פון סטרוקר (באנגלית: Baron Wolfgang von Strucker) הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Sgt. Fury and His Howling Commandos #5 מינואר 1964, והיא נוצרה בידי הכותב סטן לי והמאייר ג'ק קירבי.
פון סטרוקר הוא קצין נאצי לשעבר, המשמש כאחד ממנהיגי ארגון הטרור הידרה ואויבם המושבע של סוכנות הביון S.H.I.E.L.D ושל קבוצת האוונג'רס. עיקר מעייניו הוא סיכול ביטחונה של ארצות הברית ושל העולם החופשי. עבר שינוי גנטי כדי להיראות מבחינה פיזית כחסר גיל. נדמה היה שנהרג בעבר, אך הוא חזר לתחייה פעם אחר פעם כדי לרדוף את העולם לצורך שליטה עולמית וביצוע רצח עם.
את דמותו של ברון סטרוקר בסרטי היקום הקולנועי של מארוול "קפטן אמריקה: חייל החורף" ו"הנוקמים: עידן אולטרון" גילם השחקן תומאס קרצ'מן.
ביוגרפיה בדיונית

ברון פון סטרוקר נולד בסוף המאה ה-19 למשפחה פרוסית אמידה שעברה לטירת סטרוקר בבוואריה בעקבות מלחמת צרפת–פרוסיה. וולפגנג היה אלוף היידלברג בסיף, וצולק רבות בפניו. הוא נלחם לצד גרמניה במלחמת העולם הראשונה, כאשר בתקופה זו הוא נתקל לראשונה ביהלומי "הנסיכה הרגעית", אשר לפי הגורל הופיעה ונעלמה בנקודות קבועות בזמן. למשך העידנים הבאים, וולפגנג שם לעצמו מטרה להשיג לרשותו את היהלומים.
כאשר כוחו של אדולף היטלר התעצם בגרמניה של שנת 1933, ברון סטרוקר הצטרף למפלגה הנאצית והפך לידוע לשמצה בשנים הבאות. בשנת 1936 הוא כרת ברית עם המנטליסט המצרי אמאל פארוק, דמותו הסודית של מלך הצללים, מתוך מאמץ להכתים את השושלת המלכותית של אנגליה ולהכתיר מלך חדש שיענה למפלגה הנאצית. תוכניתם הזדונית סוכלה בידי הסוכן הקנדי לוגאן, וחבריה הנוסעים בזמן של קבוצת אקסקליבר, קיטי פרייד ורייצ'ל סאמרס.
בשנת 1937, סטרוקר שימש כסוכן ביון גרמני ונשלח לארצות הברית כדי להתנקש בחייו של סנאטור, אך מאמציו סוכלו בידי השודד השכיר דומיניק פורצ'ון.